CELEX: E2004P0001
Language: fi
Date: 2004-04-27 00:00:00
Title: Frostating lagmannsrettin (Frostatingin laamanninoikeus) 23 päivänä huhtikuuta 2004 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Fokus Bank ASA vastaan Staten v/Skattedirektoratet (Norjan verohallitus) (Asia E-1/04)

17.2.2005   
            
            
               FI
            
            
               Euroopan unionin virallinen lehti
            
            
               C 40/14
            
         Frostating lagmannsrettin (Frostatingin laamanninoikeus) 23 päivänä huhtikuuta 2004 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Fokus Bank ASA vastaan Staten v/Skattedirektoratet (Norjan verohallitus)
   (Asia E-1/04)
   (2005/C 40/07)
   Norjalainen Frostating lagmannsrett (Frostatingin laamanninoikeus) Trondheimissa on esittänyt 23 päivänä huhtikuuta 2004 tekemäänsä päätökseen perustuvan pyynnön saada EFTAn tuomioistuimen neuvoa-antava lausunto asiassa Fokus Bank ASA vastaan Staten v/Skattedirektoratet (Norjan verohallitus). Pyyntö saapui tuomioistuimen kirjaamoon 27 päivänä huhtikuuta 2004 ja koskee seuraavia kysymyksiä:
   
               1.
            
            
               Onko ETA-sopimuksen 40 artiklan mukaista, että muussa jäsenvaltiossa asuvalle veronmaksajalle ei myönnetä häneltä pidätetyistä veroista myönnettävää laskennallista verohyvitystä?
               
                           (a)
                        
                        
                           Onko sillä oikeudellista merkitystä, että veronmaksaja asuu jäsenvaltiossa, joka on Norjan kanssa tekemässään verosopimuksessa sitoutunut myöntämään hyvitystä pidätetyistä veroista?
                        
                     
                           (b)
                        
                        
                           Onko sillä oikeudellista merkitystä, että veronmaksajalle mainitussa tapauksessa todella myönnetään tai tullaan myöntämään hyvitystä pidätetyistä veroista?
                        
                     
         
               2.
            
            
               Onko ETA-sopimuksen mukaista, että jäsenvaltio tarkastelee ainoastaan osinkoa jakavaa yritystä, kun se arvioi ja uudelleenarvioi osinkoveroa (veronpidätystä) sellaisissa tapauksissa, joissa arviointia koskeva päätös perustuu ulkomaisten veronmaksajien osalta siihen olettamukseen, että yrityksen verotuksellinen omistaja on muu henkilö kuin 1) yrityksen yksityisoikeudellinen omistaja, 2) VPS-rekisteriin merkitty omistaja ja 3) omistajaksi veroviranomaisiin nähden ilmoitettu henkilö, ilman, että yrityksen verotuksellinen omistaja tai VPS-rekisteriin merkitty yksityisoikeudellinen omistaja ovat saaneet tiedon uudelleenluokittelusta?